Hakkan kohe õppima, aga enne mõtlesin korraliku kroonikuna oma nüri argipäeva ikka üles tähendada.    1) Pliks lõi vennal silma siniseks :). Viskas teda mingi raamatuga ja nii see juhtuski. Mis siis veel saab, kui ta teismeikka  jõuab :S?    2) Tänane trenn oli täitsa hea. Ei väsitanud ülearu ja jättis lõppedes mõnusa enesetunde. Treeneriks oli Sveta. Ainult ma tahaks teada, millal ükskord jõuavad ka mu alumised kõhulihased niikaugele, et neist mingitki kasu võiks olla. Jah, mul on seal kõhu peal paras paks rasvapolster - aga täiesti masendav, et kohe üldse ei tundu jaksu juurde tulevat neile sealsetele lihastele. Ah, mis seal ikka, eks tuleb jätkata - ega vist tõesti saa naiivselt loota, et poole aasta keskmise  jõudlusega trenni peale kohe mingid kobedad lihased tekkiksid. Ja neile alumistele kõhulihastele pean järelikult ka trenniväliselt rohkem tähelepanu hakkama pöörama ikkagi.    3) Kaloreid täna natuke ületasin, aga mitte väga suurelt. Pealegi käisin trennis ka, nii et vast ei ole sellel väga hävitavat efekti. Homme püüan korralikum olla. Seda enam, et homme koolipäev saab olema.    4) Eile käisin jalutamas - poodi ja tagasi. Oli väga tuuline. Pliksile eriti ei meeldinud. Täna jalutasin peamiselt  vaid autost trennisaali ja tagasi. Oli väga külm (harjumatult :P) - tagaaknalt härmatist kraapides (kraabitsaga loomulikult ikka) läksid mu sõrmeotsad peaaegu et jäässe.    Nojah, õppima siis nüüd!